Downloaded from YTS.MX
ΕΝΑ ΠΡΩΤΟΤΥΠΟ ΝΤΟΚΙΜΑΝΤΕΡ ΤΟΥ NETFLIX
Official YIFY movies site: YTS.MX
ΓΕΙΑ ΣΟΥ, ΕΪΝΤΖΕΛ!
ΕΪΝΤΖΕΛ: ΕΙΣΑΙ ΑΚΟΜΑ ΕΔΩ
ΤΖΟΟΥΚΣ: ΚΟΡΙΤΣΑΚΙ ΜΟΥ
ΑΝΥΠΟΜΟΝΩ ΝΑ ΣΕ ΔΩ ΣΤΟ ΠΑΡΤΙ ΑΥΡΙΟ
ΕΪΝΤΖΕΛ: ΞΕΡΩ ΠΟΙΟΣ ΕΙΣΑΙ
ΕΪΝΤΖΕΛ: Μ' ΑΓΑΠΑΣ;
ΤΖΟΟΥΚΣ: ΤΟ ΞΕΡΕΙΣ ΟΤΙ Σ' ΑΓΑΠΩ
ΕΪΝΤΖΕΛ: ΤΟΤΕ ΠΕΣ ΤΟ
ΤΖΟΟΥΚΣ: Σ' ΑΓΑΠΩ
ΕΪΝΤΖΕΛ: ΤΟΤΕ
ΓΙΑΤΙ ΜΕ ΣΚΟΤΩΣΕΣ;
24 ΦΕΒΡΟΥΑΡΙΟΥ 2006
Βγαίναμε από το σπίτι.
Αυτό είναι το αμάξι μου στην είσοδο.
Και μετά πέρασε το Ford Expedition…
και φαινόταν ότι όλες οι θέσεις ήταν γεμάτες.
Η Κρίσταλ, ο Χουάν κι ο Τζάστιν, ο γιος μου,
έμπαιναν στο αμάξι.
Πήγε να κάτσει στο πίσω κάθισμα και της είπα
"Κάτσε δίπλα, αδερφούλα. Στο μίνι μάρκετ πάμε, λίγα τετράγωνα πιο πάνω".
Και…
δεν φτάσαμε ούτε στον επόμενο δρόμο.
8:43 Μ.Μ.
Φτάνω εδώ.
Και τον βλέπω να στέκεται εκεί, δίπλα στο στοπ.
Το λευκό Ford Expedition κάνει αναστροφή
και έρχεται και σταματάει ακριβώς εδώ.
Εγώ φεύγω προς τα εδώ
και σταματάω να δω τι γίνεται με τα παιδιά.
Όταν φτάσαμε, ήταν κάποιος με μπλουζάκι με κουκούλα
και όπλο γύρω στο μισό μέτρο από μένα.
Βλέπω το όπλο.
Και κούναγε το στόμα του και άρχισε να ανεβάζει ένταση.
Και έριξε.
Ακούστηκαν κρότοι, γυαλιά να σπάνε και λάστιχα στον δρόμο.
Έχουμε πολλές κλήσεις για τέσσερις πυροβολισμούς…
Έπεσαν πυροβολισμοί και…
-Πυροβόλησαν το αμάξι σας; -Ναι, εμένα.
Έσκυψα στο κάθισμα και σκέφτηκα "Θεέ μου". Δεν ξέρω καν αν χτύπησαν το αμάξι.
Κοίταξα την αδερφή μου και ήταν
ακίνητη.
Τι πρόβλημα έχετε;
Το αμάξι ήρθε γρήγορα.
-Είναι ένα Honda Accord. Ήρθαν… -Τι χρώμα;
8:47 Μ.Μ ΤΕΣΣΕΡΑ ΛΕΠΤΑ ΜΕΤΑ ΤΟΥΣ ΠΥΡΟΒΟΛΙΣΜΟΥΣ
Φτάσαμε μπροστά από ένα μίνι μάρκετ,
στις πόρτες του.
Βγήκα από το αμάξι, τη σήκωσα και την κρατούσα εκεί.
Κάποια πυροβολήθηκε, είναι στο έδαφος. Δεν ανταποκρίνεται.
Η διεύθυνση είναι…
Έπιασα το κεφάλι της και…
Οι καταγγέλλοντες θα απαντήσουν. Υπάρχει ένα θύμα.
Περιπολικό, πού βρίσκεστε;
Ο Θεός λέει "Ζήτα και θα λάβεις".
Ζήτησα.
Πού ήταν; Λέει κι ότι όλα γίνονται σύμφωνα με το σχέδιό του.
Τι σκατά σχέδιο είναι αυτό;
Πού είναι ο στοργικός Θεός στη ζωή μου;
Δεν το καταλαβαίνω.
Θέλω απλώς να μάθω το γιατί. Γιατί;
Ήταν μεσάνυχτα, η γιαγιά μου έκλαιγε στο καθιστικό.
Είπαν "Η Κρίσταλ πυροβολήθηκε".
Είπα "Η Κρίσταλ πυροβολήθηκε;" Και μου είπαν "Στο κεφάλι".
ΤΖΕΪΜΙ - ΚΡΙΣΤΑΛ
Το πρώτο που θυμάμαι από την Κρίσταλ
ήταν ότι της άρεσε να παίζουμε μαζί με κούκλες-μωρά και με ρώταγε διάφορα.
"Τζέιμι, η Άναμπελ πήρε το μπιμπερό της;
Έκανε το παιχνίδι διασκεδαστικό.
Το έκανε. Διεύρυνε τη φαντασία μου.
Με έκανε να ξέρω ότι τίποτα δεν είναι αδύνατο.
Όλα είναι πιθανά.
Και μπήκα στο MySpace.
ΓΕΙΑ ΣΟΥ, ΤΖΕΪΜΙ!
"Απόψε συνέβη μια φρικτή τραγωδία".
Έγραψα σε μπλογκ γι' αυτό.
Έτσι ξέσπασα. Δεν έκλαψα στο σπίτι.
ΕΧΩ ΑΗΔΙΑΣΕΙ ΜΕ ΤΗΝ ΚΟΙΝΩΝΙΑ.
Απλώς έγραφα.
Άφησα τα δάχτυλά μου ελεύθερα και έγραψα.
ΑΥΤΟ ΚΑΤΕΣΤΡΕΨΕ ΕΜΕΝΑ ΚΑΙ ΤΗΝ ΟΙΚΟΓΕΝΕΙΑ ΜΟΥ.
Η τελευταία πρόταση:
"Κρίσταλ, γίνε καλά. Σε αγαπώ πιο πολύ από τη ζωή".
Δεν ξύπνησε.
Θυμάμαι που ήταν εδώ
και περιμένω ότι θα περάσει ξανά από την πόρτα.
Δεν πρόκειται να συμβεί.
Όταν σκεφτόμαστε τις ωραίες στιγμές της οικογένειάς μας,
είναι σαν να έχει τραβηχτεί μια γραμμή.
Προ Κρίσταλ και μετά Κρίσταλ.
Ήταν το καμάρι μου.
Ήθελα πάρα πολύ μια κόρη.
Είχα τρεις γιους.
Και στο τέταρτο είπα "Ναι, έκανα ένα κοριτσάκι".
Ήταν ο ήλιος μου. Είναι η ζωή μου. Η ζωή μου, ναι.
Έκανε τα πάντα.
Λάτρευε τα ύψη, τα τρενάκια
και ήταν πολύ τυχερή στο καζίνο.
Έβαλε πέντε δολάρια σε έναν κουλοχέρη
και κέρδισε 38.000 δολάρια.
Ξεκίνησε μια επιχείρηση με κλιματιστικά με τον άντρα της.
Πήγαιναν πολύ καλά.
Και μετά ο σύζυγός της ξανάπεσε στα ναρκωτικά και έγινε πάλι βίαιος.
Έτσι, η Κρίσταλ τον άφησε και γύρισε σ' εμάς.
Ναι.
Τόσο πολλές αναμνήσεις. Θεέ μου, τόσο πολλές αναμνήσεις.
Και πολλές καλές αναμνήσεις, αλλά μόνο αυτή η νύχτα αρκεί.
ΑΣΤΥΝΟΜΙΚΟ ΤΜΗΜΑ ΡΙΒΕΡΣΑΪΝΤ ΤΜΗΜΑ ΜΑΝΟΛΙΑ
Έχει το ίδιο τατουάζ στον λαιμό.
ΡΙΚ ΓΟΥΙΛΕΡ
Έχουμε μια εικόνα του χάρου πάνω στο γραφείο αυτού που έχει σειρά.
Ο θάνατος πάντα περιμένει, κι όταν είσαι πρώτος στη λίστα, παίρνεις την υπόθεση.
Δεν ξέρεις τι θα σου τύχει, και ήταν η σειρά μου.
Έχουμε πυροβολισμούς στα δυτικά της πόλης.
Ντύνομαι, φιλάω τη γυναίκα μου, πάω στο τμήμα κι αρχίζω να σκέφτομαι.
Η πρώτη μου υπόθεση φόνου ήταν μεταξύ συμμοριών. Αυτές είναι πανδύσκολες.
Δυστυχώς, αυτή η υπόθεση παραμένει ανοιχτή.
Κάποιος εκεί έξω την έχει γλιτώσει με το απόλυτο έγκλημα.
Ακόμα το σκέφτομαι.
Η δεύτερη ήταν η υπόθεση της Κρίσταλ Θίομπαλντ.
Δεν μπορούσα να αφήσω κι άλλον να τη γλιτώσει.
Αλλά ξεκίνησε πολύ δύσκολα.
Είχαν πολλούς κάλυκες στο σημείο, στη διασταύρωση Γκρίνποϊντ και Τζεράνιουμ.
Είχαν ένα παπούτσι που ίσως ανήκε στη σκηνή
και το ταυτοποίησαν.
Αλλά μπορώ να δω πού είναι τα πειστήρια, φωτογραφίες και διαστάσεις τους, βίντεο.
Το μυαλό μου είχε κατακλυστεί, ειδικά εφόσον ήμουν νέος.
Είναι κάπως σαν υπερφόρτωση.
Αστυνομία Ρίβερσαϊντ.
Πήραν καταθέσεις από τη γειτονιά. Κάνουμε τον λεγόμενο "καμβά".
-Δεν ακούσατε πυροβολισμούς; -Ήμασταν μέσα απόψε.
-Δεν ακούσατε ούτε είδατε κάτι; -Έλειπα.
-Όχι, κοιμόμουν. -Κοιμόσασταν;
Από οποιονδήποτε μπορεί να είχε ακούσει ή δει κάτι από το συμβάν.
Δεν ακούσατε πυροβολισμούς;
Όχι. Η γυναίκα μου είπε ότι άκουσε αρκετούς κρότους, ναι.
Δεν είδε τίποτα;
Δύο επιθεωρητές ήταν στο νοσοκομείο.
Προσπαθούν να μιλήσουν με την οικογένεια, αλλά δεν είναι συνεργάσιμοι.
Δεν μου άρεσαν.
Δεν μου άρεσαν καθόλου, οπότε…
Δεν με εμπιστευόταν. Δεν ήξερε ποιος ήμουν και…
Δεν έπαιρνα την αστυνομία για βοήθεια, όταν είχα κάποιο πρόβλημα.
Δεν έπαιρνα την αστυνομία.
Φερόντουσαν στην οικογένειά μου λες και το είχαμε κάνει εμείς.
Έλεγαν στα αγόρια μου "Θα σας βάλω μέσα.
Αν μάθουμε ότι…" Αυτό με στεναχωρούσε.
Μου βάζουν χειροπέδες, με βάζουν σε περιπολικό
και με ανακρίνουν για ώρες.
Και δεν το καταλάβαινα.
Πήρα τους επιθεωρητές και τους είπα
"Η οικογένειά μου δεν έχει καμία σχέση".
Ήθελα να ξέρουν ότι έκανα ό,τι μπορούσα για να βοηθήσω.
Δεν με νοιάζει ό,τι άλλο κάνεις, αν δεν σχετίζεται με την υπόθεση.
Είμαι εδώ για να διαλευκάνω τη δολοφονία για σας
και να βάλω φυλακή τον δολοφόνο.
Μετά ανοιχτήκαμε λίγο παραπάνω, αλλά…
Υπάρχουν πολλές φήμες σχετικά με το τι μπορεί να συνέβη.
Τι σκέφτεστε;
Σκέφτομαι ότι υπάρχουν πολλά προβλήματα με συμμορίες μ' αυτούς τους 5150.
Εδώ είναι το Γουέστ Εντ.
Οι πυροβολισμοί έπεσαν σ' αυτήν την περιοχή,
είναι κι η περιοχή που διεκδικούν οι 5150.
Αλλά την ίδια περιοχή διεκδικούσαν κι άλλες συμμορίες, μαύροι, ισπανόφωνοι.
Τότε γίνονται πόλεμοι επικράτησης. Γίνονται συγκρούσεις.
Αντίπαλες συμμορίες Λατίνων και μαύρων που εμπλέκονται σε εμπόριο ναρκωτικών…
Μάθαμε για την ύπαρξη των 5150 στο Ρίβερσαϊντ το 2003 περίπου.
Προσπάθησαν να εδραιωθούν και εξελίχθηκαν
σε ιδιαίτερα βίαιη και επιθετική συμμορία,
ξεκινώντας από επιθέσεις, πυροβολισμούς
και καταλήγοντας στη δολοφονία τριών ανθρώπων
μέσα στην πόλη σε διάρκεια δυόμισι, τριών ετών.
Είχαν πολύ γρήγορη εξέλιξη.
Είμαστε στο Ρίβερσαϊντ.
Γίνονται πυροβολισμοί, και κάθε βράδυ κάποιος θα μαχαιρωθεί, θα τον ληστέψουν.
Όταν ο κόσμος άκουγε για τους 5150, φοβόταν.
Έλεγαν ότι ήμασταν δολοφόνοι.
Ποτέ δεν σκέφτηκα ότι η κοινωνία θα μας έβλεπε έτσι.
Το Ρίβερσαϊντ ήταν κάπως ο παρίας του Λος Άντζελες.
Όσοι δεν είχαν λεφτά να μείνουν εκεί ή στην κομητεία Όραντζ
ερχόντουσαν στο Ρίβερσαϊντ.
Πολλοί φτωχοί θα έλεγα.
Δεν πήγαμε ποτέ στην παραλία ή στην Ντίσνεϊλαντ.
Ποτέ κάτι τέτοιο.
Δεν είδαμε ποτέ τίποτα πέρα από αυτήν την περιοχή.
Νομίζαμε ότι αυτό ήταν η ζωή.
Οι 5150 ήμασταν εγώ και τα ξαδέρφια μου ή συγγενείς που αλληλοβοηθιόμασταν.
Αυτό ήταν το κίνητρο. Ήμασταν οικογένεια.
Ήμασταν όλοι εδώ.
Δεν γινόταν τίποτα.
Ήμασταν όλοι κάτω των 18 ετών.
Ήμασταν παιδιά.
Όλοι στόχευαν εμάς.
Περιγράψτε μου τον…
Ήταν νέος. Ένα παιδί ήταν.
-Αλλά αν τον δω, θα τον γνωρίσω. -Εντάξει.
Έγιναν κι άλλες συνεντεύξεις και έβλεπα φωτογραφίες.
Αυτό το ντοσιέ έχει όλα τα μέλη συμμοριών
και με βοηθά να ξέρω ποιος είναι ποιος.
Θυμάμαι ότι η Μπελίντα μού είπε ότι ο δράστης ήταν πολύ νέος,
σχεδόν λευκός ισπανόφωνος, μικροέδειχνε πάρα πολύ.
Αν έβλεπε το πρόσωπό του, θα τον αναγνώριζε χωρίς πρόβλημα.
Αυτό είναι το σκίτσο που σχεδιάστηκε με βάση τις πληροφορίες της Μπελίντα.
Έψαχνα σε επετηρίδες
για ανθρώπους που ήταν σε συμμορία και είχαν μια πρόσφατη φωτογραφία.
Λέω στην Μπελίντα "Θέλω να δεις κάποιες φωτογραφίες".
Αρχίζει να τις βλέπει,
φτάνει σε ένα νέο παιδί,
σταματάει
και λέει "Αυτός είναι".
Μία μέρα πήρε ο επιθεωρητής Γουίλερ και είπε
ότι είχαν κάποιον που ίσως εμπλεκόταν σ' αυτό
και ρώτησε αν μπορούσα να πάω να τον δω.
Και τον αναγνώρισε. Είπε "Αυτός είναι".
Είσαι εντάξει, φίλε;
Αρχίσαμε να τον πιέζουμε, να ρωτάμε πού ήταν,
και μας έδωσε συγκεκριμένο άλλοθι για το πού ήταν και με ποιον.
Δεν ήμουν εκεί.
Ξέρω ότι ήσουν. Σε αναγνώρισε κάποιος.
Του λέω "Θα το ελέγξουμε.
Μη μου λες ψέματα, θα το ανακαλύψω".
Ήμασταν στο σπίτι μου και μετά πήγαμε στο σπίτι της κοπέλας του αδερφού του.
Λέει "Δεν ήμουν εκεί.
Ήμουν στο σπίτι ενός φίλου. Ήμουν με έναν φίλο.
Πάρ' τον και διασταύρωσέ το".
Και βάζω μερικούς συνεργάτες μου να πάνε και να επαληθεύσουν το άλλοθί του.
Κι είναι ακλόνητο.
Σας παρακαλώ!
Σας παρακαλώ, αφήστε με να πάω στο σπίτι μου!
Τώρα αρχίζω να σκέφτομαι "Έγινε λάθος αναγνώριση;
Δεν αρχίσαμε καλά".
Και τον στείλαμε σπίτι.
Δεν μου τα εξήγησαν αρκετά καλά,
να μου πουν "Αν κάνεις ένα λάθος
και αναγνωρίσεις κάποιον που δεν εμπλέκεται,
δεν θα μπορούν να χρησιμοποιήσουν ό,τι πεις στο δικαστήριο".
Αυτό περιέπλεξε την υπόθεση για τον επιθεωρητή.
Ξεκινάς πολύ αισιόδοξα μια υπόθεση. "Θα το χειριστούμε, θα τα καταφέρουμε".
Αλλά φτάνεις σε ένα σημείο που δεν έχεις στοιχεία,
και είναι σχεδόν σαν πόλεμος φθοράς.
Της το υποσχέθηκα.
Ήταν το τελευταίο πράγμα που της είπα πέρα από το ότι την αγαπώ.
Της υποσχέθηκα ότι θα τον έπιανα,
κι ας είναι το τελευταίο που θα κάνω. Θα πληρώσει.
MYSPACE.COM ΕΝΑ ΜΕΡΟΣ ΓΙΑ ΦΙΛΟΥΣ
ΝΙΚ: ΓΕΙΑ
Η ΦΙΛΗ ΜΟΥ ΛΕΕΙ ΟΤΙ ΑΥΤΟΙ ΑΠΟ ΤΟΥΣ 5150 ΠΟΥ ΣΚΟΤΩΣΑΝ ΤΗΝ ΚΡΙΣΤΑΛ ΕΧΟΥΝ MYSPACE
Νομίζω πως μιλούσα στον Νικ στο MySpace
και μου είπε πώς αυτοί που εμπλέκονταν είχαν MySpace.
Είπε "Όλοι έχουν προφίλ".
ΝΙΚ - ΑΔΕΡΦΟΣ ΤΗΣ ΚΡΙΣΤΑΛ ΤΖΕΪΜΙ
ΤΟΥΣ ΕΒΑΛΕ ΣΤΟΥΣ ΚΟΡΥΦΑΙΟΥΣ ΦΙΛΟΥΣ ΤΗΣ. ΔΕΣ
Ήξερα ήδη ότι το είχαν κάνει οι 5150.
Οι δρόμοι μιλάνε, ακούς διάφορα.
Λίγο λίγο, θα μάθεις.
Ήμουν νέος. Ήμουν παιδί όταν πέθανε.
Ήμουν περίπου 13 τότε. Όταν συνέβη, δεν ήξερα καν για συμμορίες.
Μίλησα στη θεία Μπελίντα και είπα
"Μπορώ να μπω στο MySpace και να ψάξω για σένα, να βρω πληροφορίες".
Δεν ήξερα τίποτα για τα μέσα κοινωνικής δικτύωσης.
Δεν ήμουν στο MySpace.
Είπε "Πώς το κάνεις;" Είπα "Μπορώ να το κάνω, μην ανησυχείς".
Ήμουν 14.
Θα έκλεινα τα 15.
Αν έχετε έναν έφηβο στο σπίτι, πιθανότατα περνά πολύ χρόνο
στην ιστοσελίδα κοινωνικής δικτύωσης MySpace.com.
Ήξερα τα πάντα, όλα τα κόλπα.
Πώς να αλλάξω εμφάνιση, πώς να βγαίνει αυτό στο κείμενό σου,
πώς να του βάλω χρώμα, όλα.
Με 66.000.000 χρήστες σε όλη τη χώρα,
είναι από τα πιο γνωστά κοινωνικά δίκτυα που χρησιμοποιούν τα παιδιά.
Οι πιο πολλοί στο σχολείο έχουν MySpace. Βάζεις φωτογραφίες, κάνεις γνωριμίες.
Ήταν ολοκαίνουργιο, δημοφιλές. Όλοι το ήθελαν.
Είχα φάει κόλλημα.
Είχα ενθουσιαστεί. Θες να μου δώσεις αυτήν την ευκαιρία, να μου δώσεις ευθύνη;
Σκέφτηκα "Πώς μπορώ να ψαχουλέψω καλύτερα;"
Η Τζέιμι βρήκε στο Google τη φωτογραφία ενός όμορφου κοριτσιού.
Φορούσε μπλούζα Σούπεργκερλ. Είπα "Θα γίνεις η Σούπεργκέρλ μου".
Ήθελα ένα όμορφο πρόσωπο, ένα όμορφο σώμα, και πίσω από αυτό θα ήταν το μυαλό μου.
Την ονομάσαμε Ρεμπέκα και το ανεβάσαμε.
Την έφτιαξα όπως πίστευα ότι θα άρεσε στα μέλη της συμμορίας.
Έβαλα "Καπνίζω χόρτο και μ' αρέσει να πίνω μπίρα".
Αλλά έγραψα cervezas, σκέφτηκα ότι ήταν πιο έξυπνο.
Ήθελα να πιστέψουν 100% ότι αυτό το κορίτσι στο MySpace υπάρχει.
Είχα τους 8 κορυφαίους. Τους έκανα αίτημα φιλίας.
Πήγαινα στην κορυφαία οκτάδα κάποιου άλλου κι έκανα σε όλους αίτημα φιλίας.
Έμπαινα σε όλους και έστελνα αίτημα φιλίας
και συνέχισα, μέχρι που είχα ένα MySpace γεμάτο τύπους
από τους 5150 και φαινόταν ότι ήμουν στη φάση.
Είπα "Θεία Μπελίντα, τα έχω όλα έτοιμα. Τι θες να κάνω;"
"Μάζεψε όσες πληροφορίες μπορείς".
ΘΕΜΑ: ΓΕΙΑ ΤΙ ΧΑΜΠΑΡΙΑ;
ΘΑ ΣΥΜΠΑΘΟΥΣΕΣ ΕΜΕΝΑ ΚΑΙ ΤΙΣ ΦΙΛΕΣ ΜΟΥ. ΝΑ ΒΡΕΘΟΥΜΕ.
ΑΠΟΣΤΟΛΗ
Τους έκανα να με συμπαθήσουν, να με εμπιστευτούν.
Δεν γράφουν καν μια λέξη ολόκληρη.
Έπρεπε να ρωτήσω "Τι σημαίνει LOL;"
Ο τρόπος που έγραφα ήταν ηθοποιία. Έτσι υποκρινόμουν.
Προσπαθούσα να μάθω από πού ήταν, τι έκαναν.
Φυσικά, ήξερα ότι οδηγούσαν ένα λευκό Ford Expedition εκείνη τη νύχτα.
Ήθελε να αρχίσω γρήγορα να γίνομαι αδιάκριτη.
Είπα "Όχι, πρέπει να το παίξω. Άσε με να το κάνω σε μια βδομάδα".
Δώσε μου τρεις μέρες τουλάχιστον, πριν αρχίσω να ρωτάω "Τι αμάξι οδηγείς;"
Εντάξει.
Είχε το λευκό Ford Expedition.
Ναι, ήταν δύο.
Κι αυτό το έκανε ακόμα πιο μπερδεμένο.
Με τους μάρτυρες και όλους,
γιατί τα δύο οχήματα έχουν το ίδιο χρώμα.
Θυμάμαι ότι κάποια στιγμή στην αρχή μιλήσαμε για τα οχήματα στην περιοχή.
Αυτό είναι του Ρόμπι.
Οι γείτονες είχαν δει δύο οχήματα.
Κάποιοι τα περιέγραψαν ως SUV, όπως το Expedition ή κάτι παρόμοιο.
Ήταν παρκαρισμένα εδώ.
Έκαναν γύρους στην περιοχή σαν να κυνηγιόντουσαν.
Θυμάμαι να τους ρωτάω. "Το είδατε; Ξέρετε τι έγινε;
Μπαίνατε στα αμάξια σας για να πάτε αλλού,
όταν αυτά τα οχήματα περνούσαν από την περιοχή".
Και θυμάμαι
ότι το έπαιζαν λίγο χαζοί.
Ναι, υπήρχε λίγο…
Δεν είπα αμέσως ό,τι ήξερα.
Πού ήταν ο Ρόμπερτ όταν συνέβη;
Ο Ρόμπερτ; Δεν ξέρω. Δεν είχε καμία σχέση μ' αυτό.
Εντάξει.
Λέτε την ιστορία αυτής της βραδιάς και δεν αναφέρετε τον Ρόμπι.
Ναι, επειδή αυτό είχε ξανασυμβεί,
αλλά μετά κάπως ξεχάστηκε.
Δεν σκεφτόμουν καν πού πήγε ο Ρόμπι.
Εγώ πήγα να βρω τον Ρόμπι.
Ετοιμαζόμασταν να πάμε στο μαγαζί και…
Βρήκαμε ότι ο μεγάλος αδερφός, ο Ρόμπερτ,
οδηγούσε ένα από τα οχήματα που το κυνηγούσαν,
και αυτό το απέκρυψαν για αρκετό καιρό.
8:38 Μ.Μ.
ΠΕΝΤΕ ΛΕΠΤΑ ΠΡΙΝ ΑΠΟ ΤΟΥΣ ΠΥΡΟΒΟΛΙΣΜΟΥΣ
Όλα ξεκινούν με τον Ρόμπι να παρκάρει σχεδόν απέναντι
από το σπίτι των γονιών του και να μιλάει σε έναν φίλο.
Σταμάτησα στο σπίτι του φίλου μου κι εκείνος βγήκε έξω.
Κάθεται στο παράθυρο του συνοδηγού και μιλάμε.
Και το πρόσωπο της κοπέλας μου άλλαξε ξαφνικά.
Υπήρχε ένα Expedition πίσω μας.
Κοίταξα τον φίλο μου και ήταν κάπως τρομαγμένος
και πήγε προς το σπίτι.
Είχα ένα περίεργο συναίσθημα, δεν τους ήξερα.
Δεν έχω τέτοια προβλήματα στη ζωή μου.
Έβαλα τη μεγάλη σκάλα στα φώτα
και το σανίδωσα.
Νόμιζα ότι θα χτύπαγα κάπου,
ότι κάτι θα πήγαινε στραβά. Έστριψα στη γωνία
και με κυνήγησαν.
Δεν ήσουν σε SUV εκείνο το βράδυ;
-Όχι. -Σίγουρα;
Πάρα πολλοί είδαν δύο SUV εκείνο το βράδυ.
Κατάλαβε, Ρόμπερτ, ότι είμαι εδώ για να βοηθήσω την οικογένειά σου.
Είναι δουλειά μας.
Έφυγα. Δεν νομίζω ότι τρέχει κάτι. Ό,τι κι αν ήταν, τέλειωσε.
Πάω στο σπίτι της μαμάς της κόρης μου.
Και φτάνω εκεί, σταματάω στην άκρη
κι εκείνη κάνει σαν υστερική.
Νομίζω πως αρχίσαμε να ερευνούμε λίγο την οικογένεια.
Έμαθα ότι η οικογένεια Λέιν-Θίομπαλντ είχε κάποια θέματα στο παρελθόν.
ΚΑΤΟΧΗ ΜΑΡΙΧΟΥΑΝΑΣ ΚΛΕΠΤΑΠΟΔΟΧΗ
ΟΔΗΓΗΣΗ ΧΩΡΙΣ ΑΔΕΙΑ
Είχαν συλληφθεί, είχαν μπει φυλακή.
Τα αγόρια μου είναι αγόρια
και έχουν τα προβλήματά τους,
τους αρέσει να τσακώνονται και να κάνουν ό,τι κάνουν.
Ακόμα και η Μπελίντα είχε θέματα με τα ναρκωτικά στο παρελθόν.
Κάναμε μαζί χρήση ναρκωτικών. Αλλά δεν θέλω να τα πω όλα αυτά.
Θέλετε να τα πω;
ΚΡΙΣΤΙ ΦΙΛΗ ΤΗΣ ΜΠΕΛΙΝΤΑ
Ξεκίνησε για να περνάμε καλά τα Σαββατοκύριακα,
αλλά μετά έγινε το βοήθημά μου.
Έτσι δουλεύεις και κάνεις δύο δουλειές
και φροντίζεις πέντε παιδιά και το σπίτι.
Ήταν μεθαμφεταμίνη. Το ναρκωτικό του διαβόλου.
Πήγαινε στη δουλειά, πάρε μια γραμμή. Γύρνα σπίτι.
Τα παιδιά ήταν πάντα τριγύρω, αλλά δεν έβλεπαν.
Δεν το έβλεπαν. Δεν κάναμε ναρκωτικά μπροστά τους.
ΑΜΠΕΡ ΚΑΛΥΤΕΡΗ ΦΙΛΗ ΤΗΣ ΚΡΙΣΤΑΛ
Προσπαθούσαν να το κρύψουν όσο μπορούσαν, αλλά ήταν πολύ προφανές.
Το μεγαλύτερο θέμα ήταν όταν πουλούσα ναρκωτικά και πήγα φυλακή.
Είχε μπλεξίματα με την αστυνομία για δικά της θέματα ή θέματα των γιων της.
Ναι. Πούλησα πολλά. Έκανα πολλή ζημιά.
Σε όλο το Ρίβερσαϊντ.
Έχω βγάλει πολλά ναρκωτικά στους δρόμους. Πολλά.
Το μόνο που της έλεγε η Κρίσταλ, όταν ήταν μικρή,
ήταν "Μαμά, σε παρακαλώ, σταμάτα τα ναρκωτικά. Σε παρακαλώ".
Τώρα ανοίγονται κι άλλα ενδεχόμενα για το ποιος ευθύνεται γι' αυτό.
Έχει να κάνει με τα θέματα που είχε κάποιος στη φυλακή;
Κάποιο παλιό θέμα με συμμορίες;
Μήπως κάποιος χρωστάει λεφτά ή ναρκωτικά σε κάποιον;
Ξαφνικά, ανοίγονται πολλές πιθανότητες
λόγω της έκθετης κατάστασης της οικογένειας του θύματος.
ΜΑΡΤΙΟΣ 2016 ΕΝΑΣ ΜΗΝΑΣ ΜΕΤΑ ΤΟΝ ΘΑΝΑΤΟ ΤΗΣ ΚΡΙΣΤΑΛ
Κάθε μέρα.
Από το σχολείο πήγαινα κατευθείαν σπίτι.
Ώρες ατελείωτες.
Από τις 3:00 το απόγευμα μέχρι τη 1:00 το πρωί
ήμουν εκεί.
Έγινε πιο δύσκολο για μένα, όταν η θεία Μπελίντα σκέφτηκε
να κάνουμε προφίλ για την Κρίσταλ.
Η Ρεμπέκα δεν προσέλκυε αρκετά
αυτούς που μας ενδιέφεραν.
Τη ρώτησα "Μπορείς να ανεβάσεις τη φωτογραφία της Κρίσταλ;"
Είπα "Γιατί θες να κάνουμε MySpace για την Κρίσταλ;"
"Κάν' τους να την ερωτευτούν".
Αποφασίσαμε να την ονομάσουμε Έιντζελ.
Και έγραψα στο προφίλ της
ότι θα γινόμουν το μεγαλύτερό τους λάθος
και το πιο βαθύ, σκοτεινό, επτασφράγιστο μυστικό τους.
Και άρχισαν αμέσως να ανταποκρίνονται.
Τα μηνύματα έπεφταν βροχή.
Άλλαζα από τη μία στην άλλη. Είχα δύο σελίδες ανοιχτές.
Ελαχιστοποιούσα τη μία, πήγαινα στην Έιντζελ, μετά στη Ρεμπέκα.
Στη Σούπεργκέρλ μου. Δεν την ερωτευόντουσαν.
Ήταν απλώς για ξεπέτα.
Η Κρίσταλ ήταν έρωτας.
Η Ρεμπέκα ήταν πολύ αδιάκριτη.
Έλεγε "Πες μου το 'να, πες μου τ' άλλο". Φλέρταρε πολύ.
Και έκανε σαν έφηβη.
Έλεγε "Σήμερα η μέρα ήταν σκατά". "Το σχολείο είναι μάπα".
Έβαζε θλιμμένες φατσούλες και τέτοια.
Η Έιντζελ ήταν πάντα ευχάριστη και γλυκιά.
Είχε καλές γραμματοσειρές. Μεγάλες,
μικρές, ροζ, μπλε, φανταχτερές γραμματοσειρές.
Ο ΤΖΟΟΥΚΣ ΘΕΛΕΙ ΝΑ ΓΙΝΕΙ ΦΙΛΟΣ ΣΟΥ! ΑΠΟΔΟΧΗ
Δεν άργησε πολύ.
Το προφίλ είχε μόλις ανέβει, όταν ανταποκρίθηκε ο Γουίλιαμ Σοτέλο.
Δεν βλέπει ταινίες, βλέπει πορνό.
Δεν διαβάζει βιβλία, έλεγε "Γ… τα βιβλία".
Και στέκεται στο προφίλ του.
"Είμαι στους 5150 και θέλω να σκοτώσω".
Έτσι, επικεντρώθηκα στον Σοτέλο.
Μίλαγα κυρίως σ' αυτόν.
Ήταν πολύ απόλυτος για τους 5150 στο MySpace.
Η Τζέιμι στέλνει μηνύματα, αυτός απαντάει.
"Τι άλλο κάνεις πέρα από το να παρτάρεις και να πίνεις;"
"Δεν είμαι κοπέλα που παρτάρει, μία στο τόσο".
"Όχι, δεν κάνω μόνο αυτό. Έχω στόχους.
Θα σου δείξω! Θα γίνω γνωστός".
Όταν θες να σε θέλει κάποιος, παίζεις μαζί του.
Έκανα ό,τι μου έμαθε η Κρίσταλ.
Κάν' τον να έρθει σ' εσένα.
ΑΠΡΙΛΙΟΣ 2006
ΔΥΟ ΜΗΝΕΣ ΜΕΤΑ ΤΟΝ ΘΑΝΑΤΟ ΤΗΣ ΚΡΙΣΤΑΛ
ΤΖΟΟΥΚΣ: ΓΕΙΑ ΣΟΥ
ΕΪΝΤΖΕΛ: ΜΟΥ ΛΕΙΠΕΙ Η ΜΑΜΑ ΜΟΥ.
ΤΖΟΟΥΚΣ: ΠΟΥ ΕΙΝΑΙ;
Του είπαμε ότι η μαμά της Έιντζελ είναι στη φυλακή για παρασκευή μεθαμφεταμίνης.
Σκέφτηκα ότι ίσως ανοιγόντουσαν λίγο για τα ναρκωτικά ή τη φυλακή.
ΤΖΟΟΥΚΣ: ΛΥΠΑΜΑΙ ΓΙΑ Ο,ΤΙ ΠΕΡΝΑΣ.
Απάντησε αντίθετα απ' ό,τι περίμενα.
ΤΖΟΟΥΚΣ: ΠΑΛΕΨΕ ΤΟ ΜΕΡΑ ΜΕ ΤΗ ΜΕΡΑ.
Πήγε σε βάθος. Ήταν εντυπωσιακό.
ΕΪΝΤΖΕΛ: ΕΥΧΑΡΙΣΤΩ. ΘΑ ΠΡΟΣΠΑΘΗΣΩ.
ΤΖΟΟΥΚΣ: ΑΝ ΘΕΣ ΝΑ ΜΙΛΗΣΕΙΣ ΓΙ' ΑΥΤΟ, ΕΔΩ ΕΙΜΑΙ ΕΓΩ.
Στα μηνύματά του γινόταν πιο γλυκός.
ΤΖΟΟΥΚΣ: ΣΕ ΣΚΕΦΤΟΜΟΥΝ ΟΛΗ ΜΕΡΑ
Έλεγε ότι ήθελε να μου δώσει τα πάντα
και να φροντίσει ότι τίποτα δεν θα έμπαινε εμπόδιο.
ΤΖΟΟΥΚΣ: ΔΕΝ ΕΧΩ ΝΙΩΣΕΙ ΕΤΣΙ ΠΟΤΕ ΞΑΝΑ
Έχω μια εικόνα της Κρίσταλ στο κεφάλι μου.
Αυτό έπρεπε να υποδυθώ.
Έπρεπε να του δείξω ότι ήταν όμορφος άνθρωπος.
Ήταν δύσκολο να μην την ερωτευτείς.
Αν τη γνώριζες, θα την ερωτευόσουν.
Την προσωπικότητα, το χαμόγελό της.
Ήταν δύσκολο να μην την ερωτευτεί αυτός.
Είπε "Γεια σου, κάνω πάρτι απόψε. Θες να έρθεις;"
ΕΪΝΤΖΕΛ: Α, ΩΡΑΙΑ
"Είμαι έτοιμος απόψε. Αν δεν έχεις αμάξι, θα σε πάρω εγώ".
Εμείς είπαμε όχι.
"Θέλουν να με δουν. Τι να κάνω;"
Και λέει "Πες του ναι".
ΕΪΝΤΖΕΛ: ΜΕΣΑ. ΤΑ ΛΕΜΕ ΜΕΤΑ.
ΤΖΟΟΥΚΣ: ΝΑΙ!!! ΕΠΙΤΕΛΟΥΣ
"Και μετά, στείλε του μήνυμα τελευταία στιγμή
και πες ότι δεν μπορείς".
Και μια ώρα αργότερα, είπα "Γαμώτο, δεν βρίσκω μεταφορικό".
Προσπαθούσε πάρα πολύ να με κάνει να βγω εκείνο το βράδυ.
Δεν είχε ξαναπροσπαθήσει τόσο πολύ.
"Κοπελιά, θα έρθω εγώ να σε πάρω".
Είπα "Αν είναι να έρθεις να με πάρεις,
τι αμάξι να περιμένω να δω;"
ΤΟ ΛΕΥΚΟ ΜΟΥ FORD EXPEDITION
Αυτό το λευκό φορτηγάκι είχε κάτι ιδιαίτερο;
Ήταν χαμηλωμένο ή είχε ιδιαίτερες ζάντες ή οτιδήποτε;
Ήταν ένα Expedition. Δεν ξέρω τι μάρκα είναι.
-Εντάξει. -Αν είναι Ford ή άλλο.
Η Μπελίντα ήξερε ότι έψαχνα έναν συγκεκριμένο τύπο αμαξιού.
Ένα Expedition.
Ήταν λευκό, αλλά είχε χρυσές λεπτομέρειες εδώ κι εκεί.
Και έψαχνα το μέλος της συμμορίας 5150 που το είχε.
Πήρα τον επιθεωρητή Γουίλερ και του είπα
"Κοίτα, ανακάλυψα αυτό και νομίζω ότι τον βρήκαμε.
Αυτοί είναι".
Θυμάμαι ότι με πήρε και είπε "Το αμάξι ήταν του Τζόουκς.
Αυτός το οδηγούσε".
Τότε μπήκε στην εξίσωση και ο λογαριασμός MySpace.
Της είπα στην αρχή
"Μακάρι να μου 'χες πει ότι το ξεκίνησες, ώστε να το ξέρω από πριν".
Αλλά κοιτάζοντας τα σχόλια από διάφορους τύπους,
έβλεπα ότι είχαν ξετρελαθεί μ' αυτήν την κοπέλα.
Ήταν μια όμορφη κοπέλα,
και με τον τρόπο που τους μιλούσε,
δεν ήταν παράξενο που τσίμπησαν. Το έστησαν φοβερά.
Σκέφτηκα ότι έπρεπε να βρω τον Γουίλιαμ Σοτέλο. Τον Τζόουκς.
Αν είναι όντως ο οδηγός,
θα μπορεί να μου πει ποιος άλλος ήταν στο αμάξι, ποιος πυροβόλησε.
ΣΥΝΕΝΤΕΥΞΗ ΑΣΤΥΝΟΜΙΑΣ: ΜΕΛΟΣ ΤΩΝ 5150 ΓΟΥΙΛΙΑΜ "ΤΖΟΟΥΚΣ" ΣΟΤΕΛΟ
Θα σε φέρουμε ξανά εδώ όταν τελειώσουμε.
Ήθελε να μάθει ένα επάγγελμα.
Ξέρω ότι δίνεις εξετάσεις.
-Τι μαθαίνεις στη μαγειρική; -Κρύα κουζίνα.
Σπούδαζε για να γίνει μάγειρας.
Ωραίο, ρε συ. Καλύτερο από αυτό που έκανες.
-Ναι. -Πολύ καλύτερο.
Μιλάγαμε από το Σαν Μπερναντίνο μέχρι το Ρίβερσαϊντ.
Λοιπόν. Ήθελες νερό, σωστά; Μπορείς να του φέρεις ένα;
-Συγγνώμη. -Δεν πειράζει.
Εμφανίστηκε το όνομά σου σε μια υπόθεση που δουλεύω.
-Σε υπόθεση; -Ναι. Σε μια έρευνα που κάνω.
Τι είναι; Συμμορίτες ή…
Έχει να κάνει με τους 5150.
Πυροβολήθηκε μια κοπέλα.
Μια κοπέλα;
Αυτό που θέλω να σε ρωτήσω έχει να κάνει με το αμάξι σου.
Το Ford Expedition σου αναγνωρίστηκε ότι ήταν εκεί.
Το δικό μου ήταν; Με τις πινακίδες μου; Δεν ξέρω.
Ναι, το αμάξι σου ήταν εκεί.
-Και… -Πότε έγινε;
Τον Φεβρουάριο.
Τον Φεβρουάριο;
Δεν ξέρω.
Κι όμως, ξέρεις.
Όταν αρνιόταν διάφορα
ή αντέκρουε στοιχεία που είχα, του απαντούσα και του έλεγα
"Δεν σε ρωτάω αν ήσουν εκεί. Ξέρω ότι ήσουν εκεί.
Θέλω να μάθω γιατί".
Κανείς άλλος στους 5150 ή στην περιοχή δεν οδηγεί αυτό το αμάξι.
Όταν λέω για τον Τζόουκς, αναφέρεται το αμάξι.
-Τζόουκς; -Ναι, εσύ είσαι.
Τώρα είναι η στιγμή που πρέπει να είσαι ειλικρινής μαζί μου,
γιατί είμαι ο μόνος σου σύμμαχος.
Μετά από λίγο, αυτό τον έφθειρε.
Αν μου λες "Δεν ήμουν εκεί", το πρόβλημα είναι…
Εντάξει, θα πω την αλήθεια, αλλά…
-Αυτό θέλω να μου πεις. Την αλήθεια. -Δεν αναμείχθηκα. Απλώς συνέβη.
Πες μου τι έγινε.
8:36 Μ.Μ
ΕΦΤΑ ΛΕΠΤΑ ΠΡΙΝ ΑΠΟ ΤΟΥΣ ΠΥΡΟΒΟΛΙΣΜΟΥΣ
Απλώς κάναμε βόλτες στο Ράτλαντ.
Είναι περιοχή των 5150; Δεν είναι κοντά σε περιοχή των MD;
Ναι, είναι περιοχή των MD.
Κι είναι όλοι στο Expedition σου;
Ήταν γεμάτο, ήταν γύρω στα εφτά άτομα μέσα στο αμάξι.
Παραλίγο να μας χτυπήσει ένα λευκό Expedition.
Πέρασε πολύ γρήγορα.
Παραλίγο να μας χτυπήσει.
"Εδώ ήμασταν, όταν είδαμε το SUV που οδηγούσε ο Ρόμπερτ.
Εδώ σταματήσαμε, όταν πλησίασαν τα δύο αμάξια".
Και μετά άρχισαν…
Το λευκό Expedition άρχισε να πυροβολεί στο φορτηγάκι μου.
-Σας πυροβόλησαν; -Ναι.
Θα έφευγα, και ο Λιλ Ουέρο λέει "Σταμάτα".
Βγήκε έξω.
Ο Λιλ Ουέρο βγήκε;
ΧΟΥΛΙΟ ΧΕΡΕΝΤΙΑ ΓΝΩΣΤΟΣ ΩΣ "ΛΙΛ ΟΥΕΡΟ"
Πού πήγε; Πήγε προς…
Δεν ξέρω, έσκυψα. Έπεφταν πυροβολισμοί.
Θέλει κότσια να βγεις, αν κάποιος σε πυροβολεί.
-Θέλει πολλά κότσια να βγεις από το αμάξι. -Είναι τρελός, ψυχοπαθής. Είναι περίεργο.
Τι είδες στο αμάξι που ήταν η κοπέλα μέσα;
-Δεν ξέρω… -Ήταν χτυπημένο;
-Ναι. -Είχε τρύπες από σφαίρες;
Όχι, το παράθυρο είχε σπάσει.
Ποιο παράθυρο;
Το μπροστινό, στην πλευρά του συνοδηγού.
Εντάξει.
Είπες ότι σας πυροβόλησαν. Το αμάξι σου χτυπήθηκε;
Όχι. Δεν νομίζω ότι χτυπήθηκε.
Είναι πολύ κοντά, θα πίστευα ότι σε είχαν χτυπήσει.
Δεν ξέρω.
Δεν βρήκαμε χτυπήματα από σφαίρα στο SUV του Γουίλιαμ ούτε κάλυκες,
ούτε βρήκαμε όπλα στο σπίτι των Θίομπαλντ.
Και χωρίς αυτά τα στοιχεία δεν μπορώ να τεκμηριώσω
ότι η οικογένεια Θίομπαλντ τους είχε πυροβολήσει.
Πότε είδες πάλι τον Λιλ Ουέρο;
-Δεν τον ξανάδα, δεν έμαθα νέα του. -Όχι;
Δεν είχαν επαφή με τον Χούλιο Χερέντια.
Δεν τον είχαν δει. Δεν συνέχισε να κάνει εγκλήματα.
Ήταν φάντασμα.
Ο Λιλ Ουέρο, ο Χούλιο Χερέντια,
σίγουρα φαίνεται σαν βασικός ύποπτος.
Πρέπει να τον βρω, να τον πιάσω.
Να κάνουμε ένα διάλειμμα; Θα περιμένεις λίγο;
-Εντάξει. -Εντάξει, επιστρέφω.
-Όλα αυτά θα μείνουν μεταξύ μας; -Παρακαλώ;
Θα μάθει κανείς άλλος γι' αυτά;
-Αν θα το πω σε όλους; -Δεν θέλω να σκοτωθώ.
-Δεν θα το πω στον Λιλ Ουέρο. -Εντάξει.
Δεν είχα αρκετά για να συλλάβω τον Γουίλιαμ τότε.
Κι εφόσον όλα εξαρτιόντουσαν από τη θέλησή του να με βοηθήσει,
βάσει νόμου, θα έπρεπε να τον αφήσω ελεύθερο,
γιατί του το υποσχέθηκα.
-Στο Σαν Μπερναντίνο ή… -Με αφήνεις στο Πάρκβιου;
Στο Πάρκβιου; Ναι.
Αλλά ήταν πάρα πολύ σημαντικός.
Αυτός είναι ο πίνακας που δείχνει όσους ήταν στη δολοφονία όταν συνέβη.
Αυτός είναι ο Γουίλιαμ Λέμους Τζούνιορ, με παρατσούκλι Λιτλ Ράσκαλ.
Και ο αδερφός του, ο Μάνουελ.
Το παρατσούκλι του Μάνουελ ήταν Τρίπερ.
Μου φαίνονταν μαλακίες.
Στο σχολείο οι συμμορίες στόχευαν μικρά παιδιά,
για να τα στρατολογήσουν.
Δεν το καταλάβαινα. Είπα "Είναι πολύ μικροί".
Με κοίταξαν και μου είπαν "Πώς νομίζεις ότι πήραμε εσένα;"
ΜΑΝΟΥΕΛ ΛΕΜΟΥΣ ΠΡΩΗΝ ΜΕΛΟΣ ΤΩΝ 5150
Πήγα στο πάρτι τους σε ένα σπίτι και μου άρεσε ό,τι έκαναν.
Το σπίτι ήταν γεμάτο κόσμο.
Η μουσική ήταν δυνατά.
Αλλά εκείνη τη στιγμή ένιωσα ότι ήθελα να είμαι εκεί.
Μετά με πλησίασε ένας τύπος με ποδήλατο.
Στην αρχή του σχολικού έτους,
κάποιος είχε πει ότι αυτός με το ποδήλατο σε πυροβολάει.
Ο Χούλιο.
Είπε "Ωραία. Φέρτε του μια μπίρα".
"Δεν πίνω".
"Θες να 'σαι μέσα ή όχι;"
"Ναι".
"Φέρτε του χόρτο".
"Δεν καπνίζω".
"Θες να 'σαι μέσα; Κάνε αυτό, κάνε τ' άλλο".
Σήκωσε το χέρι κι είπε "Πάνω του".
Ένα παιδί με άρπαξε και με έριξε κάτω,
με χτύπησε στο πάτωμα.
Και μετά είσαι μέσα.
Και άρχισαν να με αγκαλιάζουν.
"Θα σε βοηθήσουμε, όταν συμβεί οτιδήποτε".
Και μετά θέλουν να κάνουμε παρέα στο σχολείο. Με θέλουν στο τραπέζι τους.
ΜΑΡΙΟ
Και σκεφτόμουν "Καταφέρνω να μπω".
ΜΑΝΟΥΕΛ
Σκεφτόμουν
"Γιατί να φοβάμαι;
Δεν πρέπει να νιώθω ασφαλής; Να νιώθω ότι κανείς δεν θα με κυνηγήσει;
Είμαι με τους κυνηγούς".
Ζούσαμε πολύ ειρηνικά εκεί. Πάρα πολύ.
Ποτέ δεν υπήρχαν προβλήματα, τίποτα.
Όλοι αυτοί ήταν φίλοι, γιατί ήταν από την ίδια γειτονιά.
Ήταν φίλοι του.
Φαινόντουσαν τόσο αθώοι.
Με σεβόντουσαν. Δεν μιλούσαν άσχημα.
Και δεν ήξερα πόσο μεγάλο πρόβλημα ήταν αυτό.
Δεν είχε τελειώσει ακόμα. Γι' αυτό έμεινα τόσο πολύ.
Γι' αυτό δεν έφευγα,
γιατί είχα πολλά ακόμα να κάνω.
ΤΖΟΟΥΚΣ: ΤΙ ΣΕ ΚΑΝΕΙ ΝΑ ΧΑΜΟΓΕΛΑΣ; ΕΪΝΤΖΕΛ: Η ΟΙΚΟΓΕΝΕΙΑ ΜΟΥ
Προσπάθησα πολύ να γίνω Κρίσταλ.
ΕΪΝΤΖΕΛ: Μ' ΑΡΕΣΕΙ ΚΑΙ ΝΑ ΤΡΑΓΟΥΔΩ ΤΖΟΟΥΚΣ: ΣΙΓΟΥΡΑ ΕΧΕΙΣ ΩΡΑΙΑ ΦΩΝΗ
Δεν νιώθεις καλά με το να κάνεις κάποιον να ερωτευτεί έναν νεκρό.
Όταν έστελνα μηνύματα ως Έιντζελ
και έκανα ότι είμαι αυτή,
την κρατούσα ζωντανή στην καρδιά μου.
Ήμασταν μαζί όλη τη νύχτα πάλι.
Το ξενυχτάγαμε.
Νομίζω ότι αυτό το έκανε
δύσκολο στο τέλος.
Ένιωθα ότι είχα
κολλήσει στο να την παριστάνω.
Και δεν ήταν πια εδώ. Ήταν δύσκολο να την κοιτάζω κάθε μέρα.
ΤΖΟΟΥΚΣ: ΠΟΤΕ ΘΑ ΒΡΕΘΟΥΜΕ;
ΜΕ ΒΑΣΑΝΙΖΕΙΣ;
Τότε το MySpace έγινε δύσκολο για μένα.
ΣΕ ΠΑΡΑΚΑΛΩ ΑΠΑΝΤΗΣΕ ΜΟΥ
Είπα στη θεία Μπελίντα
ότι δεν μπορούσα να το κάνω άλλο πια.
Ναι, ήμουν πολύ θλιμμένη.
Είπα "Γιατί δεν έχουν συλλάβει τον Γουίλιαμ Σοτέλο;
Αφού έμαθαν τα πάντα και το παραδέχτηκε".
Όλα τα πράγματα σπάνε κάποια στιγμή.
Όπως όταν παραγεμίζεις ένα δοχείο.
Δεν υπάρχει βαλβίδα αποφόρτισης. Βάζεις πράγματα κι αρχίζει να ραγίζει.
Τα πράγματα αρχίζουν να βγαίνουν και δεν έχουν πού να πάνε.
Ξέρω πώς λειτουργούν οι δρόμοι. Θες να το χειριστείς με τα αδέρφια σου.
-Αλλά αρκετό κακό έχει γίνει. -Ναι.
Δεν χρειάζεται να πας φυλακή εσύ ή τα αδέρφια σου.
Ούτε να βασανίζεται η μαμά σου, οπότε…
Ήξερα ότι οι γιοι της δεν ήθελαν να το επιλύσουμε εμείς.
Τα χειριζόντουσαν όλα με τον τρόπο τους. Και δεν θα ήταν καλό για κανέναν.
Θέλουν οι γιοι σας να το τακτοποιήσουν μόνοι τους;
-Όχι. -Όχι; Καλό αυτό.
Δεν το χρειαζόμαστε αυτό.
Μόνο επειδή το υποσχεθήκαμε στη μητέρα μου,
δεν επιδιώξαμε να κάνουμε αυτό που νιώθαμε ότι θέλαμε να κάνουμε.
"Λοιπόν, παιδιά. Όχι βία, όχι στο όνομα της κόρης μου".
Αλλά στο πίσω μέρος του μυαλού μου,
ήξερα ότι θα τον σκότωνα.
Τότε ανέλαβα τη σελίδα,
γιατί μετά από τόσους μήνες,
αρχίζεις να αναρωτιέσαι "Θεέ μου, θα τον πιάσουν ποτέ;"
Και με είχε απορροφήσει ο θυμός.
Μάθαινα ό,τι μπορούσα για την οικογένειά τους, γι' αυτούς.
Λύκειο Ρίβερσαϊντ.
Άρχισα να γίνομαι λίγο πιο γενναία.
Περνούσα από τα σπίτια τους και φωτογράφιζα τα οχήματα,
τις πινακίδες κυκλοφορίας.
Πήρα το FBI και την Υπηρεσία Μετανάστευσης.
Προσπαθούσα να απελαθούν.
Προσπαθούσα να τους προκαλέσω οποιοδήποτε πρόβλημα.
Έψαξα τις θρησκευτικές τους πεποιθήσεις, τη Σαντερία.
Πέταξα διάφορα πράγματα στην αυλή τους.
Μαύρα κεριά και μια μικρή κούκλα βουντού από τα Spencer's
που είχε καρφίτσες πάνω της.
Η Μπελίντα ήταν λίγο ψυχοπαθής.
Ήταν στον κόσμο της.
Την αγαπούσα μέχρι θανάτου, γιατί είναι… Αλλά μπορεί να γίνει τρελή.
Έκανα φίλους κάποια μέλη της συμμορίας Κάζα Μπλάνκα.
Πήγα και τους έγραψα
"Ο Γουίλιαμ Σοτέλο λέει μαλακίες για σας.
Λέει ότι είστε κότες".
Και τους τσάντισα.
Είπαν "Τσαμπουκαλεύεσαι στο MySpace;"
Τσαμπουκάδες στο μικρόφωνο, στο MySpace…
Και λέω "Μωρή, θες να βρεθούμε; Πάρε τον αυτοκινητόδρομο 91.
Βγες στη Λα Σιέρα. Στρίψε δεξιά.
Εγώ οδηγώ το λευκό Ford Expedition, σκύλα".
Ξέφυγε λίγο με τον λογαριασμό στο MySpace.
Τα 'χαμε πάει φοβερά, αλλά θα τα χάλαγε όλα,
αν τους απειλούσε, αν έκανε πράγματα
που θα προκαλούσαν οποιαδήποτε συμπόνια γι' αυτούς.
Ο επιθεωρητής Γουίλερ είπε
"Υπάρχει εξαιρετικά μεγάλος αριθμός λευκών Ford Expedition
που τα πυροβολούν, τα καίνε και τα καταστρέφουν".
Δεν θέλω να υπάρχουν ανεξέλεγκτοι τύποι εκεί έξω
που καταστρέφουν τα πάντα.
Είπε "Κόψε όλες τις μαλακίες σου,
μείνε εκτός διαδικτύου κι άσε μας να δουλέψουμε".
Και είπα "Εντάξει, ναι".
Φαινόταν ότι κατάφερνα κάτι και δεν υπήρχε περίπτωση να κάνω πίσω.
Και ήταν γύρω στις 20 Απριλίου, 420, ο ποινικός κώδικας για τη μαριχουάνα.
ΕΤΥΧΙΣΜΕΝΗ 420 ΜΑΜΑ! ΑΣ ΓΙΝΟΥΜΕ ΧΑΛΙΑ!
Και πόσταραν όλοι "Ευτυχισμένη 420".
"Πίνω ένα μεγάλο" και "Παρτάρουμε όλοι".
Και σκεφτόμουν "Πάρτι".
125 ΣΤΡΙΠΕΡ!
ΔΙΑΓΩΝΙΣΜΟΣ ΣΤΡΙΠΤΙΖ
ΕΛΕΥΘΕΡΗ ΚΑΤΑΝΑΛΩΣΗ
ΓΙΑ ΟΛΟΥΣ ΤΟΥΣ VIP
ΘΑ ΓΙΝΕΙ
ΧΑΜΟΣ!!!
ΠΑΡΕ ΠΡΟΣΚΛΗΣΗ VIP!
Άρχισα να στέλνω ανακοινώσεις
που έλεγαν ότι η Έιντζελ κάνει ένα πάρτι για το τέλος του κόσμου στις 6/06/06,
και δεν θα έλεγα πού θα γίνει το πάρτι μέχρι τις 6:00 εκείνο το βράδυ.
Θυμάμαι ότι μου είπε για τη συμμορία 5150
και ότι παρίστανε ότι ήταν κάποια άλλη για να παρασύρει κάποιον.
Έκανε ένα πάρτι, κάτι μου είπε για ένα πάρτι.
Μετά το Πέρις υπάρχει μια οδός ονόματι Ράιντερ.
Η ιστορία γίνεται πιο ψυχεδελική.
Κάπου όπου θα τους έβλεπα να έρχονται, αλλά εκείνοι όχι.
Και απλώς… Ναι.
Λέει "Δεν θα πιστέψεις τι κάνω".
Είπα "Αυτό που φοβόμουν περισσότερο".
Ήξερα ότι αυτό ήθελε να κάνει, αλλά πίστευα ότι ήταν τρελό.
ΔΥΣΗ ΗΛΙΟΥ 6 ΙΟΥΝΙΟΥ
ΑΣΤΥΝΟΜΙΚΑ ΤΜΗΜΑΤΑ ΡΙΒΕΡΣΑΪΝΤ
ΠΟΣΟ ΜΑΚΡΙΑ ΑΚΟΥΓΟΝΤΑΙ ΟΙ ΠΥΡΟΒΟΛΙΣΜΟΙ
Ποιος θα πυροβολούσε;
Εγώ θα τους πυροβολούσα. Εγώ θα το έκανα.
Ήταν δικοί μου. Εγώ θα τους πυροβολούσα.
ΑΠΑΓΟΡΕΥΕΤΑΙ Η ΕΙΣΟΔΟΣ
Ναι, είχα σχέδιο και είχα όπλο.
-Ξέρεις να ρίχνεις; -Δεν θα ήμουν και τόσο μακριά.
Θα πάρκαραν στην κορυφή και θα είχαμε πλεονέκτημα απέναντί τους και…
Καταλαβαίνεις;
Θα ήταν το τέλος του δικού τους κόσμου.
Θυμάμαι που γύρισα σπίτι και…
Ναι, είχε φύγει. Ήταν αποφασισμένη.
Όπως και να 'χε, θα ένιωθε καλύτερα.
Και αυτό ήθελε.
Ο άντρας μου κι οι γιοι μου έλεγαν "Μαμά,
πρέπει να κάνεις πίσω, να σταματήσεις".
Δεν θα την αφήναμε να το κάνει. Θα χάναμε τη μαμά μας.
Κατέστρωσα ένα σχέδιο, για να δολοφονήσω κάποιους.
Σκέψου το λίγο.
Θες να αυτοκτονήσεις, θες να δολοφονήσεις, θες…
Δεν σε νοιάζει, αλλά σε νοιάζει υπερβολικά.
Ήταν την προηγούμενη μέρα.
ΕΙΣΑΙ ΑΚΟΜΑ ΕΔΩ
Δεν θα του κάνω κακό. Δεν θα τον σκοτώσω.
Αλλά ήμουν στον υπολογιστή
και έκλαιγα ασταμάτητα.
ΕΪΝΤΖΕΛ: ΞΕΡΩ ΠΟΙΟΣ ΕΙΣΑΙ
ΕΪΝΤΖΕΛ: Μ' ΑΓΑΠΑΣ;
ΤΖΟΟΥΚΣ: ΤΟ ΞΕΡΕΙΣ ΟΤΙ Σ' ΑΓΑΠΩ
Ήθελα να πονέσει όπως εμείς.
ΕΪΝΤΖΕΛ: ΤΟΤΕ ΠΕΣ ΤΟ
ΤΖΟΟΥΚΣ: Σ' ΑΓΑΠΩ
ΕΪΝΤΖΕΛ: ΤΟΤΕ
ΓΙΑΤΙ ΜΕ ΣΚΟΤΩΣΕΣ;
Δεν μιλάς στην Έιντζελ. Είναι το κορίτσι που σκότωσες.
ΕΙΜΑΙ Η ΚΡΙΣΤΑΛ ΘΙΟΜΠΑΛΝΤ
Προφανώς, δεν ήξερες καν ποια είχες σκοτώσει,
γιατί κανείς δεν αναγνώρισε τη φωτογραφία της.
"Γιατί με σκότωσες;
Είχα όνειρα. Είχα ελπίδες.
Γιατί;"
ΣΥΝΔΕΔΕΜΕΝΟΣ!
Δεν απάντησε σ' αυτό.
Τότε έδωσα
το MySpace στον επιθεωρητή.
Έδωσα τους κωδικούς του MySpace,
για να ελέγξω τον εαυτό μου.
Ο Τζόουκς εξαφανίστηκε από προσώπου γης.
Δεν τον είδε ούτε μίλησε κανείς μαζί του.
Επειδή τότε δεν είχαμε υπό κράτηση τον Γουίλιαμ,
έπρεπε να μου πει κάποιος άλλος τι έγινε στο αμάξι.
Αυτό είναι το Γουάιμπερν, το επίκεντρο των 5150 τότε.
Υπήρχε ένας δρόμος όπου ήταν άλλα δύο μέλη της συμμορίας
που ήταν στο αμάξι, οι αδερφοί Λέμους.
Το σπίτι στα αριστερά μου ήταν το σπίτι των αδερφών Λέμους.
Ο Τζόουκς είχε πει ότι αυτοί ήταν μέσα στο αμάξι,
κι εκεί θα πήγαινα, αφού δεν έβρισκα τον Χούλιο.
Έπεσαν πυροβολισμοί.
Δεν ξέρω αν πυροβολούσαν εσάς ή αν εσείς πυροβολούσατε κάποιον.
Αν είχα εμπλακεί σε πυροβολισμούς, θα το θυμόμουν.
Με ξαναρώτησε.
"Ξέρουμε τα πάντα.
Μόνο εσύ δεν μιλάς".
Είπες ότι δεν ήξερες τίποτα, ότι δεν ήσουν στο αμάξι. Είναι ψέματα.
Είπες ότι είναι εδώ ο αδερφός μου και μας άφησες να μιλήσουμε.
Και ήρθε και μου είπε "Πρέπει να τους πεις το και το,
αλλιώς θα σε βάλει μέσα".
Αυτός ήταν ειλικρινής.
Δεν έκρυψε τίποτα. Είπε "Ήμουν εκεί".
Και λέει "Ο αδερφός σου είναι στο δίπλα δωμάτιο, μας τα είπε όλα".
-Αυτή είναι η μούρη του αμαξιού; -Ναι. Το μπροστινό μέρος.
Εντάξει.
Εδώ είμαι εγώ, εδώ ο αδερφός μου. Μόνο εμείς καθόμασταν πίσω.
-Είστε πίσω πίσω; -Ναι.
Αυτό το σχεδίασε ο Γουίλιαμ Λέμους.
Μιλάει για τον Τζόουκς και τον Ουέρο.
Όπου είπε ο Τζόουκς ότι καθόντουσαν στο αμάξι το επιβεβαίωσε και ο Λέμους.
Οι ιστορίες άρχισαν να μοιάζουν. Ίδια οχήματα, ίδιος δράστης.
Έριξε μία ψηλά και μετά σημάδεψε το αμάξι.
Ναι.
-Αυτές χτύπησαν το αμάξι. -Αυτές, εντάξει.
Αυτός το έκανε, όχι εγώ.
"Θα τον φέρουμε εδώ".
"Εντάξει".
Ας δούμε αν μπορούμε να του μιλήσουμε.
Τον έφεραν εκεί. Και εκείνη τη στιγμή,
ήθελα να του ορμήξω…
να επιτεθώ στον αδερφό μου.
Οι κανόνες λένε ότι δεν λες τίποτα.
Μου λες αλήθεια;
Θα τον σκοτώσουν.
Ή μου λες ψέματα.
Θα μου πεις ψέματα σε μια έρευνα για φόνο;
Ρίσκαρέ το.
Ή πες την αλήθεια και πες τι έγινε.
Μάνουελ, δεν γίνεται πιο ξεκάθαρο.
-Εγώ, πάντως, δεν σκότωσα κανέναν. -Εντάξει. Πες μου τι έγινε.
Είπα "Εντάξει.
Δεν θα βγάλεις λέξη από μένα".
Και μας άφησαν.
Όταν μας άφησαν…
κοίταξα τον αδερφό μου
και του είπα "Δεν ξέρω τι έκανες μόλις".
Ήξερα ότι η συμμορία ήθελε να σκοτώσει εμένα και τον αδερφό μου.
Μία μέρα,
ή μία νύχτα καλύτερα,
οι 5150 έκαναν μια συνάντηση.
Μιλούσαν και μας έλεγαν
"Ο αδερφός σου ήταν, ε;"
30 ΙΟΥΛΙΟΥ 2006
"Δεν ξέρω, δεν ήμασταν στο ίδιο δωμάτιο".
"Γιατί ήταν σε άλλο δωμάτιο; Γιατί έκανε περισσότερη ώρα;
Γιατί βγήκες έξω εσύ και βγήκε κι αυτός την ίδια στιγμή;"
"Δεν ξέρω".
"Τι θα έκανες, αν τον σκότωνα;
Θα το δεχόσουν;"
Τον κοίταξα και είπα…
"Θα έκανα ό,τι θα έκανες κι εσύ, αν κάποιος σκότωνε τον αδερφό σου".
Εκεί έκανα την επιλογή μου.
"Φεύγω".
Και απλώς έφυγα.
Ήθελα να 'ναι καλά ο αδερφός μου.
Φύγαμε με τον αδερφό μου για το Λος Άντζελες.
Αν δεν έπιαναν εμάς, ήξερα ότι θα στόχευαν τους γονείς μας.
Τους είπα να φύγουν από εκεί.
Δεν με άκουσαν.
Κύριε, ποια είναι η διεύθυνσή σας;
Γκλάσκοου 3445.
Ήταν κάτι μαυροντυμένα παιδιά.
Δεν ήμουν σίγουρη ότι ήταν παιδιά, γιατί ήταν πολύ μακριά.
Εντάξει, για πόσα παιδιά μιλάμε;
Γύρω στα δέκα, 12.
Ο άντρας μου πήρε την αστυνομία και ρώτησαν "Θα μείνετε εκεί;"
"Όχι, πώς να μείνουμε; Θα φύγουμε, αλλά στείλτε κάποιον".
Πώς ονομάζεστε, κύριε;
Με λένε Γουίλιαμ Λέμους,
αλλά δεν θέλω καμία ανάμιξη σ' αυτό.
-Να μην έρθει στην πόρτα σας αστυνομικός; -Όχι.
Μπορούσαμε να φύγουμε και το κάναμε,
αλλά δεν ξέραμε τι θα έκαναν.
Νομίζω πως αν δεν είχαν φύγει,
θα τους είχαν κάψει ζωντανούς.
Πράγματα συναισθηματικής αξίας.
Αλλά είμαι Χριστιανή, και η Βίβλος λέει
"Ο άνθρωπος δεν σκέφτεται όπως ο Θεός".
Υπάρχει αφοσίωση στον κόσμο;
Δεν σημαίνει τίποτα.
Μάνουελ, ο μπαμπάς σου είπε ότι θες να πεις κι άλλα;
-Ναι. -Εντάξει. Να θυμίσω…
Όταν προσπάθησαν να βλάψουν τους γονείς μου, τότε είπα
"Εντάξει,
θα πω στον επιθεωρητή ό,τι θέλει να ακούσει".
Θυμάσαι πιο πολλά από εκείνη τη νύχτα;
-Μπορώ να σου πω όλη την ιστορία. -Εντάξει.
Στην αρχή, οι φίλοι μου,
δεν ξέρω τι ώρα, αργά το βράδυ,
ήρθαν στο σπίτι μας.
Είναι βράδυ.
Είμαι σε ένα SUV.
Ένα αμάξι πλησιάζει.
8:26 Μ.Μ.
Κάποιος βγαίνει και λέει…
17 ΛΕΠΤΑ ΠΡΙΝ ΑΠΟ ΤΟΥΣ ΠΥΡΟΒΟΛΙΣΜΟΥΣ
"Προσπάθησαν να με σκοτώσουν με την κόρη μου στο αμάξι".
Είναι ένα μεγάλο SUV, ένα μεγάλο φορτηγάκι.
Ήταν από τους MD.
Μια άλλη συμμορία.
Ο Χούλιο ήταν αποφασισμένος να κάνει κάτι.
"Γάμα τους.
Θα τους φάμε τώρα αμέσως".
Είχαν πάει στην Γκρίνποϊντ και Τζεράνιουμ,
για να κάνουν αντίποινα σε μια αντίπαλη συμμορία
που νόμιζαν ότι είχε πυροβολήσει ένα μέλος τους νωρίτερα.
Δεν ήξεραν τους Θίομπαλντ. Δεν είχαν καμία σχέση μαζί τους.
Αλλά πέφτουν πάνω στο SUV του Ρόμπερτ. Τον βλέπουν.
Δεν ξέρω τι έγινε. Εγώ καθόμουν μέσα στο SUV.
Είμαστε παρκαρισμένοι κι αυτός είναι απέναντι.
Όταν ο Ρόμπερτ φεύγει, τον κυνηγούν.
Τότε τον χάνουν και σταματάνε στη διασταύρωση Γκρίνποϊντ και Τζεράνιουμ.
Δύο οχήματα φτάνουν στο αμάξι τους, που 'ναι σχεδόν στη μέση της διασταύρωσης.
Νόμιζαν ότι ήταν αντίπαλοι συμμορίτες που θα τους επιτίθεντο.
Ο Χούλιο βγαίνει από το SUV και πάει στη μέση του δρόμου.
Τότε είχε ήδη βγάλει το όπλο του
και έριξε.
Η σφαίρα που χτύπησε την Κρίσταλ τη βρήκε στο πίσω μέρος του κεφαλιού
περίπου στη βάση του λαιμού.
Ήταν από τις τελευταίες σφαίρες που έπεσαν
όσο το όχημα απομακρυνόταν.
Τέσσερα τετράγωνα μετά σταμάτησαν. Ξέραμε ήδη ότι κάποιος είχε χτυπηθεί.
-Έξω; -Ναι.
-Ο Λιλ Ουέρο. -Μόνο αυτός;
-Ναι. -Εντάξει.
Ανέπτυξα καλή σχέση με τον Γουίλιαμ Λέμους και τον Μάνουελ,
σε σημείο που με πίστευαν ότι ήθελα το καλό τους.
Σηκώθηκα και έκανα μια περιστροφή, για να δει από πίσω ότι δεν φορούσα κοριό.
Μπορούσαν να 'ναι οι βασικοί μου μάρτυρες.
Ήταν στο κάθισμα πίσω από τον συνοδηγό. Εντάξει.
Αυτό οδήγησε στην πεποίθηση
ότι θα υπάρξει δίκη. Σε κάποιον θα καταλογιστούν ευθύνες.
8 ΑΥΓΟΥΣΤΟΥ 2007 18 ΜΗΝΕΣ ΜΕΤΑ ΤΟΝ ΘΑΝΑΤΟ ΤΗΣ ΚΡΙΣΤΑΛ
Αστυνομία! Έχουμε ένταλμα!
Κάναμε μια επιχείρηση-σκούπα για συμμορίες με πολλές υπηρεσίες.
Η αστυνομία εκτέλεσε εντάλματα έρευνας σε συμμορίτες.
Μπήκαν σε περίπου 25 με 30 σπίτια ταυτόχρονα ένα συγκεκριμένο πρωινό.
Ο εισαγγελέας είπε "Ήταν ηγεμονία του τρόμου.
Νομίζω πως η συμμορία διαλύθηκε".
ΡΟΖΑΡΙΤΟ, ΜΕΞΙΚΟ
Αυτοί που συγκέντρωναν πληροφορίες για τον Χούλιο Χερέντια
με πήραν και είπαν "Ξέρουμε πού είναι".
Ο Χούλιο ξύπνησε μία μέρα περικυκλωμένος από μπάτσους.
Ήταν Μεξικάνοι μπάτσοι.
Νομίζω πως μέσα σε μια μέρα τον φέραμε εδώ.
Σήμερα επιστρέφουμε το πάρκο μας, τους δρόμους μας,
τη γειτονιά μας κι ένα μέρος της κοινότητάς μας
στους νόμιμους ιδιοκτήτες του.
Δεν υπάρχει δικαιοσύνη.
Αν υπήρχε, θα έβρισκαν τρόπο να φέρουν την Κρίσταλ πίσω.
Ήρθαν βαν από κανάλια. Εντυπωσιάστηκα.
Στα κοινωνικά δίκτυα βρήκε πληροφορίες
που οδήγησαν την αστυνομία σε συλλήψεις.
Μας ειδοποίησαν το προηγούμενο βράδυ
ότι ο Χούλιο Χερέντια είχε κατηγορηθεί για τον φόνο της κόρης μου
και ότι βρισκόταν υπό κράτηση.
Κι εγώ είπα "Ευχαριστώ, Χριστέ μου. Ευχαριστώ. Τον έπιασαν".
Κατηγορείσαι για φόνο και νιώθεις τόσο σίγουρος;
Σε βλέπω, δεν νιώθεις τόσο σίγουρος.
Είμαι σίγουρος γι' αυτό, σκέφτομαι άλλα.
-Τι σκέφτεσαι; -Την Άννα;
-Το παιδί που κυοφορεί; -Ναι.
Συμβαίνουν πολλά στη ζωή σου τώρα.
Σε ποιον μήνα είναι;
-Στον τέταρτο. -Στον τέταρτο;
-Αγοράκι ή κοριτσάκι; Ξέρεις; -Όχι.
Πώς τα πάει;
Καλά.
Περιμένεις παιδί.
Δώσε το παράδειγμα και ανάλαβε τις ευθύνες σου σαν άντρας.
Έκανες ένα λάθος. Όλοι κάνουν λάθη.
Κάποια είναι μεγαλύτερα.
Αλλά εδώ και τώρα είναι η ευκαιρία σου να κάνεις μια αλλαγή.
Για να αλλάξεις σαν άνθρωπος, Χούλιο.
Θες να το σκεφτείς απόψε;
Όχι, θέλω… Ναι, θέλω δικηγόρο.
Να μου δώσετε τα δικαιώματά μου. Θέλω να 'ναι κάποιος εδώ.
Τώρα θες δικηγόρο; Μπορείς να έχεις, αν θες.
Αυτό θες; Εντάξει.
-Τώρα έχεις πολλά να σκεφτείς. -Εσείς δεν με καταλαβαίνετε.
ΓΡΑΦΕΙΑ ΣΥΝΗΓΟΡΩΝ ΤΩΝ ΠΟΛΙΤΩΝ
Θα περιέγραφα το Ρίβερσαϊντ ως την Άγρια Δύση της ποινικής δικαιοσύνης
στη Ν. Καλιφόρνια. Είναι έντονο μέρος για άσκηση.
Η εισαγγελία έχει μια φήμη.
Είναι επιθετικοί σε διώξεις σε συμμορίτες.
Τόσο που θέλουν να τους καταδικάσουν σε θάνατο.
Εμείς εκπροσωπούμε τον Χούλιο,
θέλουμε να δείξουμε την ανθρωπιά και τα ενδιαφέροντά του.
Αλλά η απόφαση πρέπει να 'ναι σκληρή για μια οικογένεια που έχασε κάποιον.
Τώρα φέρνουμε την οικογένεια
και μιλάμε με την εισαγγελία για το ενδεχόμενο θανατικής ποινής.
Ξέρω ότι η Μπελίντα είχε παθιαστεί
και ήθελε να πληρώσει το απόλυτο τίμημα.
Και δεν την κατηγορώ καθόλου.
ΡΙΒΕΡΣΑΪΝΤ ΦΟΝΟΣ
Ναι, τον μισώ.
Τον μισώ.
Δεν μπορώ να σκεφτώ τίποτα αρκετά άσχημο
που θα ήταν αρκετό.
Η ΠΟΛΙΤΕΙΑ ΖΗΤΑ ΘΑΝΑΤΙΚΗ ΠΟΙΝΗ.
Σε υποθέσεις θανατικής ποινής συγκεντρώνεσαι
στο να σώσεις τη ζωή κάποιου.
Πρέπει να ερευνηθεί όλη η ζωή του ατόμου,
γιατί, τελικά, το σκοτώνεις συνολικά, όχι μόνο το κομμάτι που έκανε τον φόνο.
Πρέπει να ειπωθεί η ιστορία του. Πώς έφτασε εκεί.
Όχι δικαιολογίες, αλλά εξηγήσεις.
Ήταν τόσο μικρόσωμος σ' αυτήν τη φωτογραφία.
Τοσοδούλης.
Τα μεγάλα αυτιά του.
Θυμάμαι που μας έστελναν
τα χαρτιά που έπρεπε να συμπληρώσουμε. Αν είσαι άνω των 18
και θες να πας στην εκτέλεση, μπορείς.
Η μαμά μου.
Ήταν δύσκολο να ζω με τη μαμά μου.
Έπαιρνε ναρκωτικά κι έπινε αλκοόλ και…
Έπαιρνα διάφορα από το πάτωμα και τα έτρωγα,
επειδή πείναγα πολύ.
Αυτή η φωτογραφία φέρνει πολλές άσχημες αναμνήσεις.
Δεν είχαμε φαγητό, δεν είχαμε έπιπλα.
Ο Χούλιο έπρεπε να μας φροντίζει όλους, να φέρνει λεφτά, να δουλεύει.
Η μόνη πατρική φιγούρα που είχα ποτέ ήταν ο Χούλιο.
Τον θαυμάζαμε τον Χούλιο.
Θέλαμε να γίνουμε σαν αυτόν. Ντυνόμασταν σαν αυτόν.
Ήμασταν περήφανοι.
Πηγαίναμε σχολείο και λέγαμε "Αυτός είναι ο ξάδερφός μας".
Εμείς μέναμε εδώ
και αυτός έμενε απέναντι.
Αυτό είναι το τελευταίο μέρος που έμεινε με τη μαμά του.
Ο Χούλιο ήταν 14, 15 τότε.
Δεν μπορούσε να δεχτεί ότι η μαμά του δεν ενδιαφέρθηκε να τους πάρει πίσω.
Δεν προσπάθησε να τους πάρει πίσω.
Αυτή η φωτογραφία μού θυμίζει τότε που ξεκίνησαν
να βγαίνουν
και να μπλέκουν σε όλα αυτά.
Έκανε παρέα με τους μεγαλύτερους.
Τους έβαζε στο σπίτι του, του έδιναν ναρκωτικά
και άρχισαν να τον βάζουν να κάνει πράγματα
που δεν θα 'πρεπε να κάνει.
Σ' αυτήν είναι όλοι.
Φαίνονται όλοι τόσο νέοι σ' αυτήν τη φωτογραφία.
Ένας τύπος τον μαχαίρωσε με ένα μεγάλο κουζινομάχαιρο.
Ο Χούλιο ήταν τόσο αδύνατος που το μαχαίρι βγήκε από την πλάτη του.
Τότε άρχισα να καταλαβαίνω ότι δεν ήταν πια ο ίδιος.
Είχε χαθεί η χαρά του. Είχε τελειώσει, είχε πεθάνει.
Ο Νικ είπε "Μαμά, δεν τον συμπαθώ αυτόν τον μαλάκα".
Είπε "Ναι, δεν τον γουστάρω.
Αλλά σκέψου, μαμά, όταν ήμουν 17, δεν μου καιγόταν καρφάκι".
Έκανα αθλητισμό.
Έπαιζα φούτμπολ και έκανα ποδήλατο.
Και αφού σκοτώθηκε η Κρίσταλ, άρχισα να μπλέκω σε καβγάδες στο σχολείο,
είχα κακή διάθεση, ήμουν τσαντισμένος με τον κόσμο.
Άρχισε να μπλέκει. Ήταν θυμωμένος, ήθελε εκδίκηση.
Και τον χάναμε, γιατί είχε μπει σε μια συμμορία.
-Ποιος γιος; -Ο Νίκολας.
Ναι, ήμουν σε μια συμμορία και ήμασταν αντίπαλοι με τους 5150.
Επίσης, ταίριαξα μ' αυτούς.
Λέγαμε "Γάμα τους ηλίθιους. Πάμε να τους βρούμε και…"
Τώρα έπρεπε να φοβάμαι και να ανησυχώ μήπως ο γιος μου σκοτωθεί από συμμορίες,
για το ότι ήταν σε συμμορία ή αν θα σκότωνε κάποιον.
Ως ανήλικος, είχα συλληφθεί πολλές φορές.
Έχω την υπόθεση οπλοφορίας
και αυτή για επίθεση με όπλο.
Γι' αυτό βγήκα από τη φυλακή τώρα, και δεν αξίζει.
Έχεις μια άρνηση.
Δεν θες να πιστέψεις ότι το παιδί σου
μπορεί να κάνει κάτι τέτοιο. Να έχει όπλο.
Και έλεγα "Πώς βρήκες όπλο; Πού το βρήκες;"
Αυτός ήταν ο πάτος για μένα.
Αυτό
ήταν το καμπανάκι για την Μπελίντα.
Έπρεπε να αρχίσω να κοιτάζω καλά τον εαυτό μου,
να βρω γιατί είχα όλα αυτά τα συναισθήματα
και γιατί ήμουν τσαντισμένη με τον κόσμο.
Και
από πού πηγάζει αυτός ο θυμός;
Με τι είμαι τσαντισμένη;
Μ' εμένα ήμουν τσαντισμένη.
Μ' εμένα είχα απογοητευτεί.
Ποιος είναι αυτός; Πέστε κάτω!
Έρχονται πάλι. Μπες πίσω από το αμάξι, Μπεν. Γρήγορα!
Περιμένετε. Πιστεύετε πως ήταν έφηβος;
Η τελευταία μέρα που έκανα χρήση ήταν όταν δολοφονήθηκε η Κρίσταλ.
Ναι. Είχα μαστουρώσει.
-Πιο κοντός από μένα. -Λεπτός, μέτριος, σωματώδης;
Θεέ μου…
Κι αυτό ήταν το μόνο που ήθελε η Κρίσταλ από μένα.
"Μαμά, κόψε τα ναρκωτικά".
Η καρδιά μου πάει σαν τρελή. Δεν μπορώ να το πιστέψω.
Δεν μπόρεσα να το κάνω για χάρη της. Δεν μπόρεσα όσο ζούσε.
Πρέπει να μάθω να με συγχωρώ.
Κι αυτό είναι πιο δύσκολο από το να συγχωρήσω τον Χούλιο Χερέντια.
Πραγματικά.
Έπρεπε να το πω.
ΤΟ ΘΥΜΑ ΘΑ ΑΚΟΥΣΤΕΙ
…τους φόνους στο Ρίβερσαϊντ.
Κάθε μέρα είναι στις ειδήσεις.
ΚΡΙΣΤΑΛ Κ. ΘΙΟΜΠΑΛΝΤ
Μόνο τα ονόματα αλλάζουν.
Καταλαβαίνω ότι κι οι συμμορίτες είχαν μαστουρώσει εκείνο το βράδυ.
Αυτό θα μπορούσε να είχε συμβεί και σ' εμένα.
Και αυτός ήταν ο λόγος που του ζητήσαμε να αποκλειστεί η θανατική ποινή.
Έκανα το σωστό για πρώτη φορά στη ζωή μου.
Έκανα το σωστό.
Ναι.
ΑΦΟΥ Η ΘΑΝΑΤΙΚΗ ΠΟΙΝΗ ΑΠΟΚΛΕΙΣΤΗΚΕ, Ο ΧΟΥΛΙΟ ΔΙΚΑΖΕΤΑΙ.
ΠΑΝΕ ΠΕΝΤΕ ΧΡΟΝΙΑ ΑΠΟ ΤΟΝ ΘΑΝΑΤΟ ΤΗΣ ΚΡΙΣΤΑΛ.
ΔΙΚΑΣΤΗΡΙΟ ΚΟΜΗΤΕΙΑΣ ΡΙΒΕΡΣΑΪΝΤ
Από τους συμμορίτες που είναι πιστοί στη συμμορία τους
και ξέρουν το τίμημα που θα πληρώσουν αν καρφώσουν,
σπάνια καταφέρνεις να συνεργαστεί ένας ή ίσως δύο μαζί σου.
Αυτό ήταν πολύ σημαντικό.
Με το που άκουσε τον πυροβολισμό, βγήκε από το αμάξι.
Βγαίνει.
Και αυτήν τη φορά ακούω κι άλλους πυροβολισμούς.
Φοβήθηκα,
επειδή…
ξέρω πόσοι άνθρωποι είναι στην οργάνωση.
Και σ' αυτό δεν βάζεις τέλος.
-O Λιλ Ουέρο έχει πάρει μεθαμφεταμίνη; -Ναι.
-Έχεις καπνίσει μαζί του; -Ποτέ.
Δεν τον έχω δει. Ξέρω ότι παίρνει, επειδή τα μάτια του είναι ορθάνοιχτα.
Ήταν τρελό να τους βλέπω να καταθέτουν εναντίον του αδερφού μου.
Γιατί μεγάλωσαν μαζί μας.
Ήταν πάντα εκεί. Ήταν συνέχεια στο σπίτι μας.
Είδα τον Λιλ Ουέρο να ρίχνει την πρώτη σφαίρα.
Είδα την πρώτη, όχι τις άλλες.
Είχα πληγωθεί. Επειδή κάναμε παρέα κάθε μέρα
και σκεφτόμουν ότι επινοεί ψέματα,
για να γλιτώσει από κάτι.
Είχατε κάποια αλληλεπίδραση; Σου μίλησαν καθόλου;
Καθόλου. Αυτοί με κοιτούσαν, αλλά δεν ήθελα να τους κοιτάξω.
Νομίζω πως ήταν το κλάμα του Μάνουελ
όταν κατέθετε, οπότε…
Ξέρω ότι δεν έκανε εσκεμμένα όσα έκανε.
Όπως ο καθένας δεν το κάνει εσκεμμένα.
ΧΟΥΛΙΟ ΧΕΡΕΝΤΙΑ
Τα σχόλια του δικαστή ήταν πολύ σκληρά.
"Ο κος Χερέντια δεν είναι καλός άνθρωπος.
Είναι ένας βίαιος, ψυχρός δολοφόνος
και θα πληρώσει για ό,τι έκανε".
Ο ΧΟΥΛΙΟ ΧΕΡΕΝΤΙΑ ΕΧΕΙ ΚΑΤΑΔΙΚΑΣΤΕΙ ΣΕ ΙΣΟΒΙΑ ΧΩΡΙΣ ΑΝΑΣΤΟΛΗ.
ΣΤΟΥΣ ΜΑΝΟΥΕΛ ΚΑΙ ΓΟΥΙΛΙΑΜ-ΝΤΕΪΒΙΝΤ ΛΕΜΟΥΣ ΔΕΝ ΑΠΑΓΓΕΛΘΗΚΑΝ ΚΑΤΗΓΟΡΙΕΣ.
Ζήσαμε επικίνδυνα.
Κάναμε πράγματα που δεν μπορείς καν να σκεφτείς.
Βλέπουμε εφιάλτες εξαιτίας τους.
Το ζω κάθε μέρα. Δεν μπορώ να οδηγήσω στον δρόμο όπου μεγάλωσα…
χωρίς να μου έρθουν αναμνήσεις.
Την έβλεπα σε όνειρα…
Απλώς κρατάω τις αναμνήσεις.
Ήταν έναν μήνα πριν περίπου.
Η Κρίσταλ στεκόταν εκεί
και φορούσε ένα λευκό φόρεμα.
Και μετά ξύπνησα.
Θα 'ναι δύσκολο να συγχωρήσω τον εαυτό μου.
Οι γονείς μου προσπαθούν πάντα να με προστατεύουν.
Πάντα να με φροντίζουν.
Προσπαθώ να μην τους απογοητεύσω ξανά.
Θέλω να κάνω παιδιά.
Να κάνω οικογένεια.
Να κάνω κάτι.
ΔΕΚΑ ΧΡΟΝΙΑ ΜΕΤΑ ΤΟΝ ΘΑΝΑΤΟ ΤΗΣ ΚΡΙΣΤΑΛ,
Ο ΓΟΥΙΛΙΑΜ "ΤΖΟΟΥΚΣ" ΣΟΤΕΛΟ ΠΑΡΑΜΕΝΕΙ ΑΣΥΛΛΗΠΤΟΣ.
Ήταν προσωπικό μεταξύ του Γουίλιαμ Σοτέλο κι εμένα.
Δεν έχει τελειώσει μέχρι να συλληφθεί.
ΕΪΝΤΖΕΛ ΚΑΡΤΕΣ ΤΑΡΩ
Νιώθω ότι θέλω να συλληφθεί, για να αναπαυθεί η Κρίσταλ.
Ας δούμε για τον Γουίλιαμ Σοτέλο…
Και η Ενότητα.
Μου δείχνει ότι όπου κι αν είναι, δεν τα πάει πολύ άσχημα.
Πολύ ωραίο. Η Αρχιέρεια!
Αυτό αντιπροσωπεύει εμένα.
Και δείχνει ότι είμαι αρκετά σοφή
για να συνεχίσω τη ζωή μου.
Θα ακούω τη διαίσθησή μου, θα κάνω υπομονή
και θα σκέφτομαι προσεκτικά τι θέλω πριν δράσω.
Και η κάρτα της Δικαιοσύνης.
Είναι δικός μας. Θα τον πιάσουν μία μέρα.
Έρχονται καλύτερες μέρες.
Ναι.
ΔΥΟ ΒΔΟΜΑΔΕΣ ΑΡΓΟΤΕΡΑ Ο ΣΟΤΕΛΟ ΣΥΛΛΑΜΒΑΝΕΤΑΙ ΣΤΟ ΜΕΞΙΚΟ.
ΗΤΑΝ ΠΑΝΤΡΕΜΕΝΟΣ, ΕΙΧΕ ΤΕΣΣΕΡΑ ΠΑΙΔΙΑ
ΚΑΙ ΔΟΥΛΕΥΕ ΩΣ ΑΓΡΟΤΗΣ ΣΕ ΚΑΛΛΙΕΡΓΕΙΕΣ ΤΣΙΛΙ.
Η ΜΠΕΛΙΝΤΑ ΕΛΑΒΕ ΜΙΑ ΠΛΗΡΟΦΟΡΙΑ ΣΤΟ FACEBOOK ΠΟΥ ΟΔΗΓΗΣΕ ΣΤΗ ΣΥΛΛΗΨΗ ΤΟΥ.
Δικαιοσύνη και εκδίκηση;
Ναι, είναι σχεδόν το ίδιο πράγμα.
Με το ένα μένεις ελεύθερος
και με το άλλο κάθεσαι στο εδώλιο του κατηγορουμένου.
Παραλίγο να περάσω κι εγώ αυτήν τη γραμμή.
ΤΟ 2020, 14 ΧΡΟΝΙΑ ΜΕΤΑ ΤΟΝ ΘΑΝΑΤΟ ΤΗΣ ΚΡΙΣΤΑΛ,
Ο ΣΟΤΕΛΟ ΚΑΤΑΔΙΚΑΣΤΗΚΕ ΣΕ 22 ΧΡΟΝΙΑ ΓΙΑ ΑΝΘΡΩΠΟΚΤΟΝΙΑ ΕΝ ΒΡΑΣΜΩ ΨΥΧΗΣ.
Υποτιτλισμός: Άκης Παπαβασιλείου